Nju Jorku nuk do të jetë më i njëjti 
Kriza e koronavirusit me ndikim të thellë tek jeta e njujorkezëve 
Në rrugët e qytetit të Nju Jorkut, lëvizjet janë shumë të pakta. Në Manhatan, ku dikur mezi kaloje edhe natën për shkak të turmës, tashmë shikohen shumë pak njerëz madje edhe gjatë orëve të ditës. Për shkak të koronavirusit, shumë biznese vendase janë mbyllur dhe banorët thonë se Nju Jorku nuk do të jetë më i njëjti. Bizneset e mbyllura në pjesën perëndimore të qytetit të Nju Jorkut po ndryshojnë pamjen e lagjes. Dyqane si "Sephora" dhe disa kafene i kanë kyçur vitrinat për të zbatuar udhëzimet për distancimin social. Të tjerë kanë vendosur kangjella të çelikta. Nuk ka shumë trafik në një rrugë që normalisht është tepër e gjallë. Njerëz shumë të paktë mund të shihen të lëvizin, si p.sh. Charles Benson që doli për të shëtitur qenin. thotë zoti Benson. Shumë biznese vendase, si sallonet e manikyrit, berberanat dhe kafenetë janë mbyllur. Disa restorante qëndruan të hapura për të ofruar ushqim që mund ta porositësh për ta marrë me vete, ose të ta sjellin në shtëpi. Guvernatori i shtetit Nju Jork, Andrew Cuomo, urdhëroi mbylljen e të gjitha bizneseve jothelbësore më 22 mars, për të ndihmuar në ndalimin e përhapjes së koronavirusit. thotë zoti Benson. Vetëm ushqimoret, farmacitë dhe biznese të tjera thelbësore janë lejuar ta vazhdojnë punën. Aktiviteti i restoranteve dhe kafeneve është i kufizuar vetëm tek dërgesat. Të paktën 4758 persona kanë humbur jetën në shtetin e Nju Jorkut dhe mbi 130 mijë persona janë konfirmuar të infektuar me koroanvirusin.